Siden den 1.september har DSB kørt gratis fra Hobro til Frederikshavn, som kompensation for den manglende togdrift over fjorden på grund af den ødelagte jernbanebro. Kunderne strømmer til, der har været en tilstrømning på 50 procent i forhold til almindelige dage, hvor man skal købe billet. Nogle dage er der så mange passagerer med, at der ikke er siddepladser nok. Men det er ofte i myldretiden, hvor der generelt er mange mennesker med toget. Derfor opfordrer DSB passagererne til at ofre 30 kroner på en pladsbillet, hvis man vil være helt sikker på at få en siddeplads.

Referat:
Der er nu gået 10 dage, hvor de nordjyske togpassagerer, har kunnet køre gratis med tog, og indtil videre har det været en stor succes.